b'\n_START_ARTICLE_\nFortunl\xc3\xb8bet\n_START_PARAGRAPH_\nFortunl\xc3\xb8bet blev l\xc3\xb8bet for f\xc3\xb8rste gang i Dyrehaven s\xc3\xa5 tidligt som i 1896 og blev en 42-\xc3\xa5rig tradition afholdt tredje s\xc3\xb8ndag i marts. Distancen var 8,3 kilometer og l\xc3\xb8bet havde start og opl\xc3\xb8b ved Eremitageslottet. L\xc3\xb8bet arrangeredes af K\xc3\xb8benhavns Fodsports-Forening, senere K\xc3\xb8benhavns Idr\xc3\xa6ts Forening, og var dengang den mest kendte atletikbegivenhed i Danmark._NEWLINE_K\xc3\xb8benhavns Fodsports-Forening arrangerede det f\xc3\xb8rste Fortunl\xc3\xb8b sammen med Handelsstandens Gymnastikforening og K\xc3\xb8benhavns Roklub, med en rute der l\xc3\xb8b fra Fortunen forbi Peter Lieps Hus og via Hjortek\xc3\xa6r tilbage til Fortunen. HG vurderede ikke at l\xc3\xb8bet var ikke noget st\xc3\xb8rre succes, hvorfor foreningen efterf\xc3\xb8lgende koncentrerede sig om gymnastik- og sv\xc3\xb8mning som var det foreningen dengang have p\xc3\xa5 deres faste program. K\xc3\xb8benhavns Fodsports-Forening var mere positive og fortsatte med at arrangere Fortunl\xc3\xb8bet alene._NEWLINE_Rekorden for l\xc3\xb8bet blev sat af Axel Petersen i 1928 i tiden 26,03._NEWLINE_I mange \xc3\xa5r kunne vinderen af l\xc3\xb8bet forvente et kongeligt h\xc3\xa5ndtryk af Christian X. Sammen med titusindvis af k\xc3\xb8benhavnere overv\xc3\xa6rede han l\xc3\xb8bet, som han ankom til h\xc3\xb8jt til hest._NEWLINE_L\xc3\xb8bet varede lige til Dansk Atletik Forbunds svenske landstr\xc3\xa6ner Sven Lundgren i 1938 syntes, at de danske l\xc3\xb8bere kom for tidligt i form, hvis de l\xc3\xb8b for st\xc3\xa6rkt s\xc3\xa5 tidligt p\xc3\xa5 \xc3\xa5ret. Ved K\xc3\xb8benhavns Idr\xc3\xa6ts Forenings 50 \xc3\xa5rs jubil\xc3\xa6um i 1942 blev l\xc3\xb8bet arrangered en sidste gang._NEWLINE_L\xc3\xb8bet i Dyrehaven fik senere efterf\xc3\xb8lger; Ermelundsl\xc3\xb8bet som staretede 1939 og stoppede omkring 1960 samt Eremitagel\xc3\xb8bet som startede 1969.'